wickkiey/tamil-wikipedia-chunked huggingface dataset:
# ஜான்சன் (இசையமைப்பாளர்)

## பங்களிப்பு

ஜான்ஸனின் முக்கியமான பங்களிப்பு பின்னணி இசைக்கோர்ப்பிலேயே என்று விமர்சகர்கள் சொல்கிறார்கள். மலையாளத்தில் உருவாகிவந்த புதிய அலை திரைப்படங்களுக்கு பொருத்தமான மென்மையான, மௌனம் நிறைந்த இசையை அவர் அளித்தார். படத்தை விளக்கவோ மிகையாக்கவோ முயலாமல் மெல்லிய உணர்ச்சிகர இணைப்பை மட்டுமே அளிக்கக்கூடியது அவரது பின்னணி இசை.  
ஜான்ஸனின் புகழ்பெற்ற மெட்டுகள் ஆடிவா காற்றே பாடிவா காற்றே ஆயிரம் பூக்கள் நுள்ளி வா , மெல்லெ மெல்லெ முகபடம் தெல்லொதுக்கி அல்லியாம்பல் பூவினே தொட்டுணர்த்தி , கோபிகே நின் விரல் தும்புரு மீட்டி , ஸ்வர்ணமுகிலே ஸ்வர்ண முகிலே ஸ்வப்னம் காணாறுண்டோ? , தங்கத்தோணி தென் மலயோரம் கண்டே’ ’ஸ்யாமாம்பரம்’
# சமாதி

**சமாதி** = சமம் + ஆதி = அதாவது ஆதியும் அந்தமுமாய் சொல்லப்படுகிற இறை நிலைக்கு சமனான ஒன்றுமற்ற அல்லது வெறுமையான மனநிலையில் இருப்பதே சமாதி எனப்படும்.
# சமாதி

## திருமந்திரம்

- இதனை திருமூலர் தனது திருமந்திரத்தில் பின் வருமாறு கூறுகிறார்.  
<blockquote>சமாதி யமாதியிற் றான்செல்லக் கூடும்
சமாதி யமாதியிற் றானெட்டுச் சித்தி
சமாதி யமாதியிற் றங்கினோர்க் கன்றே
சமாதி யமாதி தலைப்படுந் தானே
சமாதிசெய் வார்க்குத் தகும்பல யோகஞ்
சமாதிகள் வேண்டாம் இறையுடன் னேகிற்
சமாதிதா னில்லை தானவ னாகிற்
சமாதியில் எட்டெட்டுச் சித்தியும் எய்துமே</blockquote>
# சமாதி

## கொங்கணவர்

- கொங்கணவர் தனது **கொங்கணவர் வாதகாவியம்** என்ற நூலில் சமாதி நிலைகளைப் பற்றி விரிவாக விளக்கியிருக்கிறார். ஆறுவகையான சமாதி நிலைகள் இருப்பதாக கொங்கணவர் குறிப்பிடுகிறார். அவை
1. தத்துவல்ய சமாதி
1. சவிகற்ப சமாதி
1. நிருவிகற்ப சமாதி
1. அகண்டவிர்த்தி சமாதி
1. சஞ்சார சமாதி
1. ஆரூட சமாதி
# வர்மங்கள்

வர்மம் என்றால் **உயிர் நிலைகளின் ஓட்டம்** என்று பொருள். இதை சித்த மருத்துவத்திற்கும், வர்மக்கலைக்கும் பயன்படுத்தலாம். அகத்தியர் உடம்பிலுள்ள வர்மங்களை பற்றி கூறி இருக்கிறார்.
# வர்மங்கள்

## தலைப்பகுதி வர்மங்கள் (37)

1. திலர்த வர்மம்
1. கண்ணாடி கால வர்மம்
1. மூர்த்தி கால வர்மம்
1. அந்தம் வர்மம்
1. தும்மிக் கால வர்மம்
1. பின் சுவாதி வர்மம்
1. கும்பிடு கால வர்மம்
1. நட்சத்திர வர்மம்
1. பால வர்மம்
1. மேல் கரடி வர்மம்
1. முன் சுவாதி வர்மம்
1. நெம வர்மம்
1. மந்திர கால வர்மம்
1. பின் வட்டிக் கால வர்மம்
1. காம்பூதி கால வர்மம்
1. உள்நாக்கு கால வர்மம்
1. ஓட்டு வர்மம்
1. சென்னி வர்மம்
1. பொய்கைக் கால வர்மம்
1. அலவாடி வர்மம்
1. மூக்கடைக்கி கால வர்மம்
1. கும்பேரிக் கால வர்மம்
1. நாசிக் கால வர்மம்
1. வெட்டு வர்மம்
1. அண்ணாங்கு கால வர்மம்
1. உறக்க கால வர்மம்
1. கொக்கி வர்மம்
1. சங்குதிரி கால வர்மம்
1. செவிக்குத்தி கால வர்மம்
1. கொம்பு வர்மம்
1. சுமைக்கால வர்மம்
1. தலைப்பாகை வர்மம்
1. பூட்டெல்லு வர்மம்
1. மூர்த்தி அடக்க வர்மம்
1. பிடரி கால வர்மம்
1. பொச்சை வர்மம்
1. சரிதி வர்மம்
# வர்மங்கள்

## நெஞ்சுப் பகுதி வர்மங்கள் (13)

1. தள்ளல் நடுக்குழி வர்மம்
1. திவளைக் கால வர்மம்
1. கைபுஜ மூன்றாவது வரி வர்மம்
1. சுழி ஆடி வர்மம்
1. அடப்பக்கால வர்மம்
1. முண்டெல்லு வர்மம்
1. பெரிய அஸ்தி சுருக்கி வர்மம்
1. சிறிய அஸ்தி சுருக்கி வர்மம்
1. ஆனந்த வாசு கால வர்மம்
1. கதிர் வர்மம்
1. கதிர் காம வர்மம்
1. கூம்பு வர்மம்
1. ஹனுமார் வர்மம்
# வர்மங்கள்

## உடலின் முன் பகுதி வர்மங்கள் (15)

1. உதிர்க் கால வர்மம்
1. பள்ளை வர்மம்
1. மூத்திர கால வர்மம்
1. குத்து வர்மம்
1. நேர் வர்மம்
1. உறுமி கால வர்மம்
1. ஆமென்ற வர்மம்
1. தண்டு வர்மம்
1. லிங்க வர்மம்
1. ஆண்ட கால வர்மம்
1. தாலிக வர்மம்
1. கல்லடைக் கால வர்மம்
1. காக்கடை கால வர்மம்
1. புஜ வர்மம்
1. விதனு மான் வர்மம்
# வர்மங்கள்

## முதுகுப் பகுதி வர்மங்கள் (18)

1. மேல் சுருக்கி வர்மம்
1. கைக்குழி காந்தாரி வர்மம்
1. மேல்க்கைப் பூட்டு வர்மம்
1. கைச் சிப்பு எலும்பு வர்மம்
1. பூணூல் கால வர்மம்
1. வெல்லுறுமி தல்லறுமி வர்மம்
1. கச்சை வர்மம்
1. கூச்ச பிரம்ம வர்மம்
1. சங்கு திரி கால வர்மம்
1. வலம்புரி இடம்புரி வர்மம்
1. மேல் சுருக்கு வர்மம்
1. மேலாக கால வர்மம்
1. கீழாக கால வர்மம்
1. தட்டேல்லு வர்மம்
1. மேலஅண்ட வர்மம்
1. நாயிருப்பு வர்மம்
1. கீழ் அண்ட வர்மம்
1. குத்திக் கால வர்மம்
# வர்மங்கள்

## கைப்பகுதி வர்மங்கள் (17)

1. வலம்புரி இடம்புரி வர்மம்
1. தல்லை அடக்க வர்மம்
1. துதிக்கை வர்மம்
1. தட்சணக் கால வர்மம்
1. சுழுக்கு வர்மம்
1. மூட்டு வர்மம்
1. மொளியின் வர்மம்
1. கைக்குசத்திட வர்மம்
1. உள்ளங்கை வெள்ளை வர்மம்
1. தொங்கு சதை வர்மம்
1. மணி பந்த வர்மம்
1. திண்டோதரி வர்மம்
1. நடுக்கவளி வர்மம்
1. சுண்டு விரல் கவளி வர்மம்
1. மேல் மணிக்கட்டு வர்மம்
1. விஷ மணி பந்த வர்மம்
1. கவளி வர்மம்
# வர்மங்கள்

## கால் பகுதி வர்மங்கள் (32)

1. வலம்புரி வர்மம்
1. முதிர கால வர்மம்
1. பத்தக்களை வர்மம்
1. ஆமைக்கால வர்மம்
1. பக்க வர்மம்
1. குழச்சி முடிச்சி வர்மம்
1. சிறுவிரல் கவளி வர்மம்
1. சிரட்டை வர்மம்
1. கால் மூட்டு வர்மம்
1. காலக் கண்ணு வர்மம்
1. நாய்த் தலை வர்மம்
1. குதிரை முக வர்மம்
1. கும்பேறி வர்மம்
1. கண்ணு வர்மம்
1. கோணச்சன்னி வர்மம்
1. கால வர்மம்
1. தட வர்மம்
1. கண் புகழ் வர்மம்
1. அனகால வர்மம்
1. பூமிக் கால வர்மம்
1. இடுப்பு வர்மம்
1. கிழிமேக வர்மம்
1. இழிப் பிழை வர்மம்
1. அணி வர்மம்
1. கோச்சு வர்மம்
1. முடக்கு வர்மம்
1. குளிர்ச்சை வர்மம்
1. குசத்திட வர்மம்
1. உப்புக் குத்தி வர்மம்
1. பாதச் சக்கர வர்மம்
1. கீழ் சுழி வர்மம்
1. பதக்கல வர்மம்
1. முண்டக வர்மம்
இவையே உடலின் முக்கிய வர்மப் புள்ளிகள் என்று குறிப்பிடுகிறார் அகத்தியர்.
# இலங்கை நாடாளுமன்றம், 1947-1972

**இலங்கை நாடாளுமன்றம், 1947-1972** (*Parliament of Ceylon*) என்பது பிரித்தானிய இலங்கையின் (இன்றைய இலங்கை) சட்டவாக்க மன்றம் ஆகும். இது சோல்பரி ஆணைக்குழுவின் பரிந்துரைப்படி 1947 ஆம் ஆண்டில் இலங்கை விடுதலை அடைய முன்னர் இலங்கை அரசாங்க சபைக்குப் பதிலாக நிறுவப்பட்டது.  
இலங்கை நாடாளுமன்றம் பிரித்தானியாவின் வெஸ்ட்மின்ஸ்டர் முறையில் இரு அவைகளாக அமைக்கப்பட்டது. இலங்கை செனட் சபை என்ற மேலவைக்கு நியமனத்தின் அடிப்படையில் உறுப்பினர்கள் சேர்க்கப்பட்டனர். கீழவை எனப்படும் பிரதிநிதிகள் சபைக்கான உறுப்பினர்கள் மக்கள் வாக்கெடுப்பு மூலம் தேர்ந்தெடுக்கப்பட்டனர். பிரதிநிதிகள் சபையில் 101 உறுப்பினர்கள் இருந்தனர். இவர்களில் 95 பேர் நேரடியாக மக்கள் வாக்கெடுப்பு மூலமும், ஆறு பேர் மகாதேசாதிபதியின் பரிந்துரையிலும் நியமனம் செய்யப்பட்டனர். 1960 ஆம் ஆண்டில் இந்த எண்ணிக்கை 157 ஆக (தேர்ந்தெடுக்கப்பட்ட 151 பேரும் நியமன உறுப்பினர்கள் 6 பேருமாக) அதிகரிக்கப்பட்டது. செனட் சபையில் 30 உறுப்பினர்கள் இருந்தனர். இவர்களில் 15 பேரை உறுப்பினர்கள் சபையும், 15 பேரை மகாதேசாதிபதியும் தேர்ந்தெடுத்தனர்.  
1971 ஆம் ஆண்டு அக்டோபர் 2 இல் சோல்பரி அரசியலமைப்பின் எட்டாம் திருத்தம் அமுலாக்கப்பட்டு செனட் சபை முடிவுக்கு வந்தது. புதிய குடியரசுக்கான அரசியலமைப்பு 1972 மே 22 ஆம் நாள் நாடாளுமன்றத்தில் ஏற்றுக்கொள்ளப்பட்டு நாடாளுமன்றம் ஒரு அவை முறையாக மாற்றப்பட்டு தேசிய அரசுப் பேரவை (*National State Assembly*) எனப் பெயர் மாற்றப்பட்டது.
# திங்கள் (இதழ்)

**திங்கள் ** 1990 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் ஹில்மி முகமது ஆவார். இது இலங்கை அரசாங்கத் தகவல் திணைக்கள தகவல்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# திங்கள் (இதழ்)

## உசாத்துணைகள்

- நாள் ஒரு நூல்
# தமிழ் மண் (இதழ்)

**தமிழ் மண் ** 1990 களில் பன்னாட்டு இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் இர. ந. வீரப்பனார் ஆவார். இது உலகத் தமிழ்ப் பண்பாட்டு இயக்கத்தின் இலவய ஏடு. உலகத் தமிழர் இணைப்பிற்காக தகவல்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# தமிழ் மண் (இதழ்)

## உசாத்துணைகள்

- நாள் ஒரு நூல்
# தெளிதமிழ் (இதழ்)

**<u>தெளிதமிழ் திங்களிதழ் உருவான வரலாறு</u>**  
நீண்ட நாட்களாக நல்ல தமிழில் இதழ் நடத்த வேண்டும் என்று எண்னியிருந்த எண்ணத்தின் வெளிப்பாடு தெளிதமிழ் திங்களிதழ் வெளி வருவதற்குக் காரணமாயிற்று**முனைவர்** **இரா.திருமுருகனார்** அவர்களால் அமைக்கப்பட்ட புதுவை தமிழன்பர்கள் தமிழ்ப்பணி அறக்கட்டளை சார்பில் முதல் இதழாக "நல்லதமிழ்" எனும் பெயரில் 11.04.1993 இல் புதுவை பேருந்து நிலையத்தில் திருவள்ளுவர் சிலை திறப்பு விழாவின் போது கையெழுத்து ஏடாக அறிமுகபடுத்தப்பட்டு சிதம்பரம் சபாநாயகம் அச்சகத்தில் அச்சிடப்பட்டு 14.04.1993 அன்று மறைமலையடிகள் சாலையில் உள்ள முனைவர் இரா.திருமுருகனார் இல்லத்தில் வெளியிடப்பட்டது அதன் விலை(நன்கொடை) உரூ.1/- .  
'நல்லதமிழ்' திங்களிதழின் சிறப்பாசிரியராக **முனைவர் இரா.திருமுருகனார்** அவர்களும், ஆசிரியராகப் **புலவர் மு.இறைவிழியனார்** (மு.சாமிக்கண்ணு)அவர்களும் பொறுப்பேற்று இதழ் நடத்தி வந்தனர். 'நல்லதமிழ்' இதழ்ப் பெயரை பதிவு செய்யவில்லை இரண்டு பெயர்கள் எழுதி கொடுத்தால் அதில் ஒரு பெயரைத் தேர்வு செய்து இசைவளிக்கலாம் என்று கூறியதால் 'தெளிதமிழ்' எனும் பெயரை நல்லதமிழ் பெயருடன் சேர்த்துக் கொடுத்தப் பின்னர் "**தெளிதமிழ்**" என்னும் பெயரை இதழுக்கு வைத்துக் கொள்ள அரசு இசைவளித்தது.இதனால் நல்லதமிழ் இதழ் 14.11.1994 ஆம் நாள் முதல் 'தெளிதமிழ்' இதழ் எனும் பெயருடன் வெளிவந்தது.அப்பொழுது அதன் விலை உரூ.1.50/-.  
சிறப்பாசிரியர் முனைவர் இரா.திருமுருகனார்,ஆசிரியர் புலவர் மு.இறைவிழியனார் ஆகிய இருவருக்குப் பிறகு**      பேராசிரியர் ம.இலெ.தங்கப்பா** அவர்கள்,**புலவர் நா.கிருட்டினசாமி** ஆகியோர் தெளிதமிழ் ஆசிரியர்களாக இருந்து பணியாற்றினர் அவர்கள் இயற்கை அடந்ததை அடுத்து இப்பொழுது 2021 முதல் துணை ஆசிரியராக இருந்துவந்த **புலவர் செ.இராமலிங்கன்** அவர்கள் ஆசிரியர் பொறுப்பேற்றுத் தெளிதமிழ் திங்களிதழ் வெளிவந்து கொண்டிருக்கின்றது.  
தமிழ்மாமணிகள் **புலவர் அரங்கநடராசனார்** , **புலவர் துரை.மாலிறையன்**, **புலவர் இலக்கியன்**, **புலவர் பூங்கொடிபராங்குசம்** ஆகியோரின் துணையுடன் நடத்தப்பட்டு வருகின்றது.முன்னதாக துணை ஆசிரியர்களாக, **புலவர் அரங்கபணிக்குன்றன்**, **பேராசிரியர் தேவமைந்தன்**,**பழந்தமிழ்ப் பாவலர் இரா.இளமுருகன்** ஆகியோரும் பணியாற்றியுள்ளனர்.
- நாள் ஒரு நூல்
# டுமீல் (இதழ்)

**டுமீல் ** 1960 களில் இந்தியாவில் இருந்து வெளிவந்த தமிழ் சிற்றிதழ் ஆகும். இதன் ஆசிரியர் அமலதாசன் ஆவார். இது மாதம் இருமுறை வெளியிடப்பட்டது . இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# டுமீல் (இதழ்)

## உசாத்துணைகள்

- நாள் ஒரு நூல்
# அன்னம் (இதழ்)

**அன்னம் ** 1970 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் இல.பி.வெங்கடேசன் ஆவார். இது சிறுவர்களுக்கான சுவையான ஒரு நீண்ட சிறுவர் கதை, எழுத்துப் போட்டி, பரிசு வழங்கல் எனப் பலவகையான படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# அன்னம் (இதழ்)

## உசாத்துணைகள்

- நாள் ஒரு நூல்
# பாலர் முரசு (இதழ்)

**பாலர் முரசு ** 1960 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் என்.சி.தெய்வசிகாமணி ஆவார். இது சிறுவர்களுக்கான சிறுகதை, உங்கள் தபால், படத்தொடர், குட்டிக் கதைகள், மூளைக்கு வேலை, பாடல்கள் என படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# பாலர் முரசு (இதழ்)

## உசாத்துணைகள்

- நாள் ஒரு நூல்
# ஸ்வீட் (இதழ்)

**ஸ்வீட் ** 1980 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் க.த.சகுந்தலா ஆவார். இது சிறுவர்களுக்கான ஈர்ப்புடைய சிறுகதை, டிரிக், துணுக்குச் செய்தி, சிரிப்பு, விளம்பரம் என வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# ஸ்வீட் (இதழ்)

## உசாத்துணைகள்

- நாள் ஒரு நூல்
# பட்டாம்பூச்சி (இதழ்)

**பட்டாம்பூச்சி ** 1970 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் சங்கரி ஆவார். இது சிறுவர்களுக்கான ஈர்ப்புடைய சிறுகதை, விடுகதை, பாடல், பரிசுப்போட்டி, தந்திரக் கணக்கு என படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# பட்டாம்பூச்சி (இதழ்)

## உசாத்துணைகள்

- நாள் ஒரு நூல்
# தங்கமாமா (இதழ்)

**தங்கமாமா ** 1950 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் பா. ஜெயபாண்டியன் ஆவார். இது சிறுவர்களுக்கான ஈர்ப்புடைய சிறுகதை, சிரிப்பு, கேள்வி பதில், பரிசுப்போட்டி, மூளைக்கு வேலை எனப் பலவகையான படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# தங்கமாமா (இதழ்)

## உசாத்துணைகள்

- நாள் ஒரு நூல்
# மணி பாப்பா (இதழ்)

**மணி பாப்பா ** 1970 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் முல்லை தங்கராசன் ஆவார். இது படங்களுடன் வண்ணப் பக்கங்களில், சிறுவர்களுக்கான ஈர்ப்புடைய சிறுகதை, கவிதை, துணுக்கு, செய்திகள் ஆகியவற்றை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# மணி பாப்பா (இதழ்)

## உசாத்துணைகள்

- நாள் ஒரு நூல்
# ரவி (இதழ்)

**ரவி ** 1950 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் ச.சாந்தலட்சுமி ஆவார். இது சிறுவர்களை மகிழ்விக்கிற வகையில் அதிக பக்கங்களில் பலவகையான படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# ரவி (இதழ்)

## உசாத்துணைகள்

- நாள் ஒரு நூல்
# ஆரோக்கிய தீபிகை (இதழ்)

**ஆரோக்கிய தீபிகை ** 1924-ம் ஆண்டு முதல் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும்.
# ஆரோக்கிய தீபிகை (இதழ்)

## ஆசிரியர்

இதன் ஆசிரியர் யூ. ராமராவ், யூ. கிருஷ்ணராவ் என்ற இரு மருத்துவர்கள் ஆவார்.
# ஆரோக்கிய தீபிகை (இதழ்)

## உள்ளடக்கம்

இது உடல் நலம் தொடர்பான பல்வேறு அறிவியல் செய்திகளை, மருத்துவக் குறிப்புகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# ஆரோக்கிய தீபிகை (இதழ்)

## உசாத்துணைகள்

- ஆரோக்கிய தீபிகை
# சேரி (இதழ்)

**சேரி ** 1990 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இந்த இதழுக்கு ஒர் ஆசிரியர் குழு பொறுப்பாக இருக்கிறது. இது தொல்தமிழர் பல்வேறு கூறுகளால் ஒடுக்கப் படுவதைக் கண்டு விழித்தெழுந்து, விழிப்புணர்வு ஊட்ட, செய்திகள், கட்டுரைகள், சான்றுகளின் வழியாகச் சுட்டிக் காட்டும் படைப்புகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# சேரி (இதழ்)

## உசாத்துணைகள்

- நாள் ஒரு நூல்
# கலைமுகம் (இதழ்)

**கலைமுகம் ** 1990 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் ந. ம. சவேரி ஆவார். இது திருமறைக் கலாமன்றம் கலை, இலக்கியம், நிகழ்த்து கலை - நிகழ்வுப் பதிவுகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# கலைமுகம் (இதழ்)

## உசாத்துணைகள்

- நாள் ஒரு நூல்
# உரிமை (இதழ்)

**உரிமை ** 1990 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இந்த இதழுக்கு ஒர் ஆசிரியர் குழு பொறுப்பாக இருக்கிறது. இது சமூக அபிவிருத்தி மையம் வெளியிட்ட மக்களுக்கான விழிப்புணர்வுக் கருத்துகள் வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# உரிமை (இதழ்)

## உசாத்துணைகள்

- நாள் ஒரு நூல்
# அஃக் (இதழ்)

**அஃக்** என்பது இந்திய ஒன்றியம், தமிழ்நாட்டின், சேலத்தில் இருந்து மாதாந்தம் வெளிவந்த தமிழ் சிற்றிதழ் ஆகும். இவ்விதழ் *எழுத்தாயுத மாத ஏடு* என்ற பிரகடனத்துடன் 1972 சூனில் இருந்து 1978 வரை பல்வேறு காலகட்டங்களில் தொடர்ந்தும் அவ்வப்போதுமாக 20 இதழ்கள்வரை வெளிவந்தது.  
இந்த இதழானது நவீன இலக்கியத்தின் பதிவை, நுட்பமாகப் படைப்பு வாளெடுத்து புதுமை காட்டி வந்த கலை நுணுக்க படைப்புக்களை வெளியிட்டது. பிரமிளின் 38 கவிதைகளை *கண்ணாடியுள்ளிருந்து* என்ற தலைப்பிட்டு ஒரே இதழில் கொண்டுவந்தார் பரந்தாமன், இதுவே பிரமிளின் முதல் கவிதைத் தொகுப்பாக் கருதலாம்.
# அஃக் (இதழ்)

## வரலாறு

அஃக் இதழ் தமிழ்நாட்டின், சேலம் ஜாகீர் அம்மாபாளையத்தில் 1972 சூன் மாதம் முதல் வெளியானது. இதழின் ஆசிரியரான பரந்தாமனால் அரவது வீட்டில் தொடங்கப்பட்ட*பிருந்தாவனம்* அச்சகத்தில் அச்சிடப்பட்டு வெளிவந்தது. இதன் முதல் இதழின் அட்டையும் உள் அமைப்பும் அச்சும் அழகாய், புதுமையானதாய் விளங்கின. இலக்கியவாதிகளுக்கு நிறைந்த திருப்தியும் நம்பிக்கையும் தரத்தக்க விதத்தில் உள்ளடக்கம் அமைந்திருந்தது. அட்டை முழுவதும் ஃ என்ற எழுத்தையே மூன்று கண்களாகச் சித்திரிக்கும் வடிவங்களும், A Q என்ற எழுத்துக்களும் விரவிக் கிடந்தன. ஒவ்வொரு இதழும் தரமாகவும் தனித் தன்மையோடும் திகழ வேண்டும் என்பதில் மிகுந்த அக்கறை காட்டி வந்தார். பரந்தாமன் அச்சுக் கலையில் தேர்ந்தவர்; நல்ல பயிற்சி பெற்றவர். இந்த இதழ் அக்காலகட்டத்தில் நல்லத் தரத்தோடும், வடிவமைப்போடும் வெளிவந்தது. இதனால் அஃக், பதிப்புக்கும் அச்சுக்கும் தேசியப் பரிசு-1976-ல் நற் சான்று பெற்றது. 1972 சூனில் தொடங்கி 1980 சூனில் அஃக் நின்று விட்டது. எட்டாண்டுகளில் 22 இதழ்கள் வெளியாகி பின்னர் நின்றுவிட்டது.
# அஃக் (இதழ்)

## படைப்புகள்

இதன் முதல் இதழில் முதலாவதாக கி. ராஜநாராயணன் எழுதிய 'ஜீவன்' என்ற கதையும், அடுத்து, வெ. சாமிநாதன் சிந்தனைகள். ‘சில கேள்விகள், சில பதில்கள், சில தெரியாது'கள்.' வல்லிக்கண்ணன் குறிப்பு ஒன்று. அம்பையின் நாடகம் 'பயங்கள்,' கடைசிப் பக்கத்தில் க. நா. சு. சிந்தனை- 'இலக்கியத்தில் சோதனை.' போன்றவை இடம்பெற்றன. தலையங்கம், கொள்கை விளக்கம், லட்சிய முழக்கம் போன்ற சம்பிரதாயமான ஒலிபரப்புகள் எதுவும் இல்லாமலே தோன்றியது இந்தப் பத்திரிகை. 4-வது இதழ் கவிதைச் சிறப்பிதழாகத் தயாரானது. அப்போது (புதுக்) கவிதை எழுதிக்கொண்டிருந்த பலரும் அதில் கவிதைகள் எழுதியுள்ளனர். கலாப்பிரியாவின் 'சக்தி' ஒன்பது பக்கங்களில் இடம் பெற்றது. அரூப் சிவராமின் பிரசித்தி பெற்ற கவிதை E-MC2 இந்த இதழில் வந்தது. <blockquote>'பரந்தாமனுக்கு தலைவணங்குகிறேன். தேன் கூட்டை எத்தனை தரம் அழித்தாலும் திரும்பவும் திரும்பவும் அது கூடு கட்டித் தேன் நிரப்பும். அயராத உங்கள் செய்கை உணர்ச்சி வயப்படச் செய்கிறது என்னை. போராடுவதே வாழ்க்கை.'</blockquote>
# அஃக் (இதழ்)

## நிறுத்தம்

அஃக் 22-வது ஏடு என்று 1980இல் (சூன்-செப்டம்பர்) வந்தது. அதுதான் இதன் கடைசி இதழாக ஆனது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# வைத்திய கலாநிதி (இதழ்)

**வைத்திய கலாநிதி** 1960 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் எம். துரைசாமி ஆவார். இது மருத்துவம் தொடர்பான அறிவியல் செய்திகள், உடல் கேட்டிற்கான காரணங்கள், முன்னெச்சரிக்கைச் செயற்பாடுகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# வைத்திய கலாநிதி (இதழ்)

## உசாத்துணைகள்

- நாள் ஒரு நூல்
# மேகம் (இதழ்)

**மேகம்** 1980 களில் இந்தியாவில் இருந்து இருமாதம் ஒருமுறை வெளிவந்த தமிழ் சிற்றிதழ் ஆகும். இதன் ஆசிரியர் கணபதி கணேசன் ஆவார். இது சிறுகதை, கவிதை, மறு வெளியிடு, கட்டுரை பலவகையான படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# மேகம் (இதழ்)

## உசாத்துணைகள்

- நாள் ஒரு நூல்
# வேந்தம் (இதழ்)

**வேந்தம்** 1970 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் தமிழ்ச்செல்வன் ஆவார். இது சொல்லாக்கம், மரபுப் பாடல்கள், குறிப்புகள், கட்டுரைகள், பாவாணர் பக்கங்கள், வினாவும் விடையும் எனத் தெளிதமிழை முதன்மைப் படுத்தி படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# வேந்தம் (இதழ்)

## உசாத்துணைகள்

- நாள் ஒரு நூல்
# தேடல் (இதழ்)

**தேடல்** 1980 களில் கனடாவில் இருந்து மாதாந்தம் வெளிவந்த தமிழ் சிற்றிதழ் ஆகும். இந்த இதழுக்கு ஒர் ஆசிரியர் குழு பொறுப்பாக இருந்தது. இது சிறுகதை, கவிதை, கட்டுரை, ஓவியம், எனப் பலவகையான படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# தேடல் (இதழ்)

## உசாத்துணைகள்

- நாள் ஒரு நூல்
# தமிழ் அகதி (இதழ்)

**தமிழ் அகதி** 1990 களில் யேர்மனியில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் நேமிநாதன் ஆவார். இது ஜெர்மனி வாழ் அகதிகளுக்கான அனைத்து வகையான தொடர்புகளைச் செய்வதற்காக அமைக்கப்பட்ட குழுமத்தின் தகவல்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# தமிழ் அகதி (இதழ்)

## உசாத்துணைகள்

- நாள் ஒரு நூல்
# சித்தாந்தம் (இதழ்)

**சித்தாந்தம்** 1930 களில் இந்தியாவில் இருந்து மாதாந்திரமாக வெளிவந்த தமிழ் சிற்றிதழ் ஆகும். இதன் ஆசிரியர் ம. பாலசுப்பிரமணிய முதலியார் ஆவார். இது சைவ சித்தாந்தக் கருத்துகளையும், இளைஞர் கூட்டச் செயற்பாடுகளையும், சமயக் குறிப்புகளையும், இலக்கியப் பிழிவுகளையும் வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# சித்தாந்தம் (இதழ்)

## உசாத்துணைகள்

- நாள் ஒரு நூல்
# திருப்புகழமிர்தம் (இதழ்)

**திருப்புகழமிர்தம்** 1940 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் கிருபானந்தவாரியார் ஆவார். இது அருணகிரி நாதரின் திருப்புகழ் உட்பொருளைத் தெளிவாக விளக்குவதுடன், ஆன்மீகக் கருத்துகளை உள்ளடக்கிய படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# திருப்புகழமிர்தம் (இதழ்)

## உசாத்துணைகள்

- நாள் ஒரு நூல்
# கூட்டுறவு (இதழ்)

**கூட்டுறவு** 1990 களில் மலேசியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இந்த இதழுக்கு ஒர் ஆசிரியர் குழு பொறுப்பாக இருந்தது. இது மருத்துவம், இலக்கியம், அரசியல், கருத்து விதைப்பு, துணுக்குகள், நிகழ்வுகள் எனப் பலவகையான படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# கூட்டுறவு (இதழ்)

## உசாத்துணைகள்

- நாள் ஒரு நூல்
# தமிழியம் (இதழ்)

**தமிழியம்** 1990 களில் மலேசியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் மணி. வெள்ளையன் ஆவார். இது தமிழ்ப் பண்பாட்டு இயக்கச் சிறப்பு வெளியீடாக இரு மொழிகளில் தகவல்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# தமிழியம் (இதழ்)

## உசாத்துணைகள்

- நாள் ஒரு நூல்
# ஈழகேசரி (ஐக்கிய இராச்சியம்)

**ஈழகேசரி** 1990களில் ஐக்கிய இராச்சியத்தில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் ஈ.கே.ராஜகோபால். இது இலண்டனிலிருந்து, ஈழச் செய்திகளை, நாட்டு நடப்புகளை, புகைப்படங்களுடன், புலம் பெயர்ந்தோருக்கு வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# ஈழகேசரி (ஐக்கிய இராச்சியம்)

## உசாத்துணைகள்

- நாள் ஒரு நூல்
# குத்தூசி (இதழ்)

**குத்தூசி** 1964 இல் சா. குருசாமியை ஆசிரியராகக் கொண்டு இந்தியாவில் சென்னையிலிருந்து வெளிவந்த தமிழ் சிற்றிதழ் (மாதஇதழ்) ஆகும். பகுத்தறிவுக் கருத்துகளைத் தொடர்ந்து வெளியிட்டு வந்த இந்த இதழ் தமிழ் நூல் நிலையம் என ஒன்றை அமைத்து நூல்களை வெளியிட்டுள்ளது. இந்த இதழில் 1964 இல் தொடங்கிய அறிவுப்பாதை என்ற சுயமரியாதை இயக்க வார ஏடு பற்றிய குறிப்பையும் வெளியிட்டுள்ளது. கோட்டோவியம், தலையங்கம், துணுக்குகள், கட்டுரைகள், அறிவியல் என அனைத்திலும் பகுத்தறிவுக் கருத்துகளை நுட்பமாக விதைத்துள்ளது. 1964 அக்டோபர் மாத வெளியிடு குத்தூசியின் மூன்றாவது ஆண்டுத் தொடக்க இதழாக மலர்ந்துள்ளது. இதழில் பண்டைக்கால தமிழக நாணயங்கள் பற்றியும், தமிழ் இலக்கியங்கள் பற்றியும் குறிப்பிட்டுள்ளது. பேனா மன்னர்கள் எனப் புகழ்பெற்ற எழுத்தாளர்கள் பற்றியும் எழுதியுள்ளது. விளம்பர வணிக நோக்கமின்றி பகுத்தறிவுக் கருத்து விதைப்பிற்காகத் தொடர்ந்த இதழிது.  
இது மக்களிடையே பதிந்து கிடக்கிற அறியாமையை சுட்டிக்காட்டி வென்றெடுக்க, கட்டுரை, கவிதை, துணுக்குகள் வழி செறிவாகப் படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# குத்தூசி (இதழ்)

## உசாத்துணைகள்

- நாள் ஒரு நூல்
# எதிர்காலம் (இதழ்)

**எதிர்காலம் ** 1990 களில் இருந்து மாதாந்தம் வெளிவந்த பன்னாட்டு தமிழ் சிற்றிதழ் ஆகும். இந்த இதழுக்கு ஒர் ஆசிரியர் குழு பொறுப்பாக இருக்கிறது. இது தமிழர் புனர்வாழ்வுக் கழகத்தின் தொடர்பிதழாக பல்வேறு நாடுகளில் வாழும் மக்களுக்கான தகவல்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# எதிர்காலம் (இதழ்)

## உசாத்துணைகள்

- நாள் ஒரு நூல்
# இலண்டன் இலக்கிய தீபம்

**இலண்டன் இலக்கிய தீபம்** 1990 களில் ஐக்கிய இராச்சியத்தில் இருந்து மூன்றுமாதம் ஒருமுறை வெளிவந்த தமிழ் சிற்றிதழ் ஆகும். இதன் ஆசிரியர் ஆனந்த மோகன் ஆவார். இது வாசகர் கடிதம், கவிதை, விடுகதை, சிறுகதை, கட்டுரை எனப் பல்சுவைப் படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# இலண்டன் இலக்கிய தீபம்

## உசாத்துணைகள்

- நாள் ஒரு நூல்
# இந்துமதி (இதழ்)

**இந்துமதி** 1990 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் நிர்மலன் தாஸ் ஆவார். இது கலை, இலக்கியம், அரசியல் கருத்துகளை பல்சுவையாக கட்டுரை, சிறுகதை, கவிதை, துணுக்குகளின் வழி வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# இந்துமதி (இதழ்)

## உசாத்துணைகள்

- நாள் ஒரு நூல்
# சுவடுகள் (இதழ்)

**சுவடுகள்** 1990 களில் நோர்வேயில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் துருவபாலகர் ஆவார். இது இலங்கை தேசிய இனங்களது சுய நிர்ணய உரிமைக்கான கருத்துகளை கட்டுரை, கவிதை, துணுக்குகளின் வழி வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# சுவடுகள் (இதழ்)

## உசாத்துணைகள்

- நாள் ஒரு நூல்
# டோனி ஹாரிஸ்

**டோனி ஹாரிஸ்** (*Tony Harris*, பிறப்பு: ஆகத்து 27 1916, இறப்பு: மார்ச்சு 7 1993), தென்னாப்பிரிக்க அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், 55 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1947 - 1949 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜெரால்ட் ஹார்டிகன்

**ஜெரால்ட் ஹார்டிகன்** (*Gerald Hartigan*, பிறப்பு: திசம்பர் 30 1884, இறப்பு: சனவரி 7 1955), தென்னாப்பிரிக்க அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும் , 37 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1912 - 1914 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ராபர்ட் ஹார்வே

**ராபர்ட் ஹார்வே** (*Robert Harvey*, பிறப்பு: செப்டம்பர் 14 1911, இறப்பு: சூலை 20 2000), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , 25 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1936 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# மெய்ட்லண்ட் ஹாத்தோர்ன்

**மெய்ட்லண்ட் ஹாத்தோர்ன்** (*Maitland Hathorn*, பிறப்பு: ஏப்ரல் 7 1878, இறப்பு: மே 17 1920), தென்னாப்பிரிக்க அணியின் துடுப்பாட்டக்காரர். இவர் 12 தேர்வுத் துடுப்பாட்டப் போட்டிகளிலும் , 87 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1902 -1911 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# அணுக்கரு இயற்பியலுக்கான சாஃகா நிறுவனம்

**அணுக்கரு இயற்பியலுக்கான சாஃகா நிறுவனம் ** (Saha Institute of Nuclear Physics, **SINP**) இந்தியாவின் கொல்கத்தாவின் *சால்ட் லேக் சிடி* எனப்படும் பிதான் நகரில் அமைந்துள்ள ஓர் இயற்பியல் ஆய்வு நிறுவனமாகும். இங்கு அடிப்படை ஆய்வும் இயற்பியல் மற்றும் உயிர் இயற்பியல் துறைகளில் பயிற்சியும் வழங்கப்படுகிறது. இந்தியாவின் புகழ்பெற்ற இயற்பியல் அறிவியலாளர் மேகநாத சாஃகாவின் நினைவாக இந்த நிறுவனம் பெயரிடப்பட்டுள்ளது.  
இந்திய அணுவாற்றல் துறையின் கீழியங்கும் இந்த நிறுவனம் 1950ஆம் ஆண்டில் மேகநாத் சாஃகாவால் நிறுவப்பட்டது. இந்தியாவின் முதல் சைக்ளோட்ரான், முதல் இலத்திரன் நுண்நோக்கி மற்றும் முதல் காந்த அலைக்கற்றைமானி உருவாக்கிய பெருமையை உடையது. இதன் பொன்விழா கொண்டாட்டங்கள் ஆகத்து 21, 2011ஆம் ஆண்டு இந்தியப் பிரதமர் மன்மோகன் சிங் தலைமையில் நிறைவடைந்தன.
# அணுக்கரு இயற்பியலுக்கான சாஃகா நிறுவனம்

## வரலாறு

கொல்கத்தா பல்கலைக்கழகத்தின் இயற்பியல் துறையின் கீழ் *பலித் ஆய்வுகம்* இயங்கி வந்தது.1938ஆம் ஆண்டு இந்த ஆய்வகத்தின் பேராசிரியராக மேகநாத சாஃகா பொறுப்பேற்றார். அணுக்கரு இயற்பியலின் வளர்முக சிறப்பினை கருத்தில் கொண்டு சாஃகா அணுக்கரு இயற்பியலை பாடதிட்டத்தில் சேர்த்து சில அறிவியல் உபகரணங்களையும் நிறுவினார். விரைவிலேயே ஓர் சிறிய அளவிலான சைக்கிளத்திரனின் தேவை உணரப்பட்டது. ஜவஹர்லால் நேருவின் உதவியில் ஜே. ஆர். டி. டாட்டாவின் புரவலில் 1949ஆம் ஆண்டு ஆசார்யா பிரபுல்ல சந்திரா சாலையில் அணுக்கரு இயற்பியலுக்கான நிறுவனத்திற்கான அடிக்கல் இடப்பட்டது. 1950ஆம் ஆண்டில் கட்டிடம் நோபல் பரிசு பெற்ற இயற்பியல் அறிவியலாளர் ஐரீன் ஜோலியட் கியூரியால் திறக்கப்பட்டது. 1980களில் இந்த நிறுவனம் தற்போது இயங்கும் பிதான் நகர் புதுக்கட்டிடத்திற்கு மாறியது.
# ஐரீன் ஜோலியட் கியூரி

**ஐரீன் இயோலியட்-கியூரி ** (Irène Joliot-Curie, 12 செப்டம்பர் 1897 &ndash; 17 மார்ச் 1956) புகழ்பெற்ற நோபல் தம்பதிகளான மேரி கியூரி மற்றும் பியரி கியூரியின் மகளும் பிரெஞ்சு அறிவியலாளரும் ஆவார். செயற்கை முறையில் புதிய கதிரியக்கத் தனிமங்களை இவரும் இவரது கணவர் பிரெடரிக் ஜோலியட்-கியூரியும் இணைந்து 1935ஆம் ஆண்டில் வேதியியலுக்கான நோபல் பரிசினை வென்றனர். இதன்மூலம் இன்றுவரை ஒரு குடும்பத்திலிருந்து மிகக்கூடுதலான நோபல் பரிசு வென்ற பெருமை இவர்களது குடும்பத்திற்கு கிட்டியது. இவரது மக்கள் ஹெலன் மற்றும் பியரியும் சிறப்புமிக்க அறிவியலாளர்கள்.
# பி. பியசேன

**பொடியப்புஹாமி பியசேன** (*Podiappuhamy Piyasena*, பிறப்பு: ஏப்ரல் 3 1961), இலங்கை அரசியல்வாதி. 7வது நாடாளுமன்றத்திற்கான 2010 ஏப்ரலில் இடம்பெற்ற பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* தமிழ்த் தேசியக் கூட்டமைப்பு சார்பில் அம்பாறை மாவட்டத்திலிருந்து மக்களால் தெரிவு செய்யப்பட்ட உறுப்பினர். ஆனாலும், பின்னர் இவர் 2010 செப்டம்பரில் ஆளும் ஐக்கிய மக்கள் விடுதலைக் கூட்டணிக்கு கட்சி மாறினார்.
# பி. பியசேன

## வாழ்க்கைக் குறிப்பு

C 28, மாதிவெல வீடமைப்புத்திட்டம், ஸ்ரீ ஜயவர்தனபுரையில் வசிக்கும் இவர் பௌத்த மதத்தைச் சேர்ந்தவர். தென்மாகாணத்தின் மாத்தறை மாவட்டத்தைச் சேர்ந்த தெவிநுவர எனுமிடத்தை பிறப்பிடமாகக் கொண்ட பொடிஅப்பு 1948ஆம் ஆண்டில் கிழக்கு மாகாணத்தில் அக்கரைப்பற்று பிரதேசத்துக்கு இடம்பெயர்ந்து அக்கரைப்பற்று பிரதேசத்தின் சின்னம்மாள் எனும் யுவதியை திருமணம் செய்துகொண்டு இப்பிரதேசத்திலே வாழ்ந்து வந்ததுடன் 7 பிள்ளைகளுக்கு தந்தையானார். ஸ்ரீலங்கா காவல்துறையில் சமயல் செய்பவராக தனது தொழிலை ஆரம்பித்த இவரது கடைசிப் பிள்ளைதான் அம்பாறை மாவட்டத்தில் தமிழரசுக் கட்சி சார்பாக தெரிவு செய்யப்பட்ட பியசேன.  
அக்கரைப்பற்று சிங்கள வித்தியாலயத்தில் தனது ஆரம்பக் கல்வியைப் பெற்ற பியசேன பின்பு அக்கரைப்பற்று ஆர். கே. மகாவித்தியாலயத்தில் தமிழ்மொழியில் தனது தாயின் விருப்பத்திற்கிணங்க கல்வி பயின்றார். தமிழரின் கலாசாரத்திற்கிணங்க வாழ வேண்டும் என்றால் தமிழ்மொழியைக் கற்க வேண்டும் என்று பியசேனவின் பெற்றோர் விரும்பியதனாலேயே இவர் தமிழ்மொழியில் கல்வி பயின்றார். 1984ஆம் ஆண்டில் அக்கரைப்பற்று நகரில் பியசேனவின் சகோதரரான சோமசிரி ஈரோஸ் அமைப்பினால் சுடப்பட்டு கொல்லப்பட்டார்.
# பி. பியசேன

## பிரதேசசபைத் தலைவர்

2006 பிரதேசசபை தேர்தலின்போது சிக்கல்மிகு சூழ்நிலையொன்று பிரதேசத்தில் உருவாகியிருந்தது. இச்சந்தர்ப்பத்தில் தமிழ் கூட்டணி சார்பாக இவருக்குப் போட்டியிடும் வாய்ப்பு கிட்டியது. இத்தேர்தலில் 6800 வாக்குகளைப் பெற்ற பியசேன ஆலயடிவேம்பு பிரதேசசபைத் தலைவராக தெரிவாக்கப்பட்டார். இருப்பினும், அந்தப் பதவி ஆறு மாதங்களுக்கு மட்டுமே நீடித்தது. சிங்களவர் ஒருவரான பியசேனவுக்கு தலைவர் பதவியைக் கொடுக்க வேண்டாமென்ற பல அமைப்புகளின் நெருக்கடி காரணமாக பியசேனவின் தலைவர் பதவி பறிக்கப்பட்டது. தலைவர் பதவியைத் துறந்தாலும் சாதாரண உறுப்பினராக இருந்து இவர் மக்களுக்கு சேவையாற்றினார்.
# பி. பியசேன

## பொதுத் தேர்தலில் போட்டி

நாடாளுமன்றப் பொதுத் தேர்தலில் நியமனப் பத்திரம் கோரப்பட்ட நேரத்தில் பியசேனவின் பெயர் திகாமடுலை தேர்தல் மாவட்ட பட்டியலில் சேர்க்கப்பட்டது. இருப்பினும், அச்சந்தர்ப்பத்தில் அவருக்குத் தேவைப்பட்டது நாடாளுமன்றத்துக்குச் செல்வதற்காகவல்ல. மீண்டும் பிரதேசசபைத் தலைவராகுவதே. மார்ச் 1ம் திகதி பிரதேச சபைத் தலைமைப் பதவியைப் பெற்றுத் தருவதாக தமிழ் கூட்டணியின் தொகுதிப் நாடாளுமன்ற உறுப்பினர் தெரிவித்தபோதிலும்கூட அது அவருக்குக் கிடைக்கவில்லை. தேர்தலின்போது சுவரொட்டிகள், பெனர்கள், நோட்டிஸ்கள் போன்றவற்றை தனது சொந்த செலவில் அச்சிட்டுத் தருவதாகவும், தனக்கு பிரதேசசபைத் தலைமைப் பதவியைத் தரும்படியும் மீண்டும் மீண்டும் இவர் கோரியுள்ளார். அதற்கு கூட்டணியினர் எந்தவித உறுதிமொழிகளையும் வழங்கவில்லை. இந்நிலையில்தான் தனது கட்சிக்கு மாத்திரமல்ல, தனது விருப்பு வாக்குகளைப் பெறுவதற்காக இவர் தீவிரமாக செயற்பட்டார். அச்சந்தர்ப்பத்தில் தமிழ் கூட்டணி சார்பில் ரோமியோகுமாரி, கிருஸ்ணமூர்த்தி ஆகிய வேட்பாளர்கள் இருவரும் பியசேனவுக்கு விருப்பு வாக்குகளைப் பெற்றுக் கொடுப்பதில் அதிக அக்கறை காட்டியுள்ளனர்.  
- வை. பி. பியசேன
- பியசேன : இனவாதத்திற்கு அப்பாற்றட்ட தூய பௌத்த சிங்களவன். - புன்னியாமீன்
# விக்கிப்பீடியா:முதற்பக்கக் கட்டுரைகள்/ஆகத்து 21, 2011

**டு கில் எ மாக்கிங் பேர்ட்** 1960-ல் ஹார்ப்பர் லீ என்ற அமெரிக்கப் பெண் எழுதி வெளிவந்த ஒரு புனைவுப் புதினம். மிகவும் பிரபலமடைந்த இப்புதினம் புலிட்சர் பரிசு பெற்றது. இக்கதை 1962ல் திரைப்படமாக்கப்பட்டு ஆஸ்கார் விருதும் பெற்றது. புதினத்தை எழுதி முடிக்க அவருக்கு இரண்டரை ஆண்டுகள் ஆனது. லீ எழுதி வெளியான புதினம் இது ஒன்று மட்டும்தான். இக்கதையின் கருத்தும் கதாபாத்திரங்களும் லீ சிறுவயதில் வாழ்ந்த ஊரில் வசித்த மனிதர்களையும் அங்கு நடந்த நிகழ்வுகளையும் களமாகக் கொண்டுள்ளது. கதை முழுவதும் 6 வயது சிறுமியான ஸ்கெளட் தனது அனுபவங்களைக் கூறுவதாக அமைந்துள்ளது. அவளது தந்தையின் அன்பும் அரவணைப்பும், அண்ணன் மற்றும் பக்கத்து வீட்டுக்குக் கோடை விடுமுறைக்கு வரும் நண்பனோடு விளையாடிய விளையாட்டுக்கள், பள்ளியில் அவளுக்குக் கிடைத்த அனுபவங்கள், அக்கம் பக்கத்தில் இருப்போரின் குணாதிசயங்கள் என பலவிதமான அனுபவங்களைக் கதை அழகாக விவரிக்கிறது. இக்கதையில் அக்காலத்திய இனப்பாகுபாட்டினால் நடந்த கொடுமைகளைப் பற்றி எழுதப்பட்டாலும் கதை சொல்லும் முறையில் நகைச்சுவை இழையோடுகிறது. **மேலும்...**
---  
**பால் கேரஸ்** (1852-1919) ஒரு செருமானிய அமெரிக்க எழுத்தாளர், மெய்யியல் பேராசிரியர் மற்றும் உலக மதங்களின் ஒப்பீட்டியல் துறையின் மாணவர். கேரஸ் ஒரு கட்டுக்கோப்பான கிறித்தவச் சீர்திருத்தக் குடும்பத்தில் செருமனியில் பிறந்தார். பிரான்சில் முனைவர் பட்டம் பெற்றவர். பரந்த பார்வை கொண்ட இவருக்கு பிஸ்மார்க்கின் ஜெர்மனி பிடிக்காமல் அங்கிருந்து வெளியேறி 1884-ல் அமெரிக்கா சென்றார். கேரஸ் மதநல்லிணக்க முயற்சிகளின் முன்னோடி என்று கருதலாம். அறிவியலுக்கும் மதத்திற்கும் உள்ள தொடர்பினை அவர் ஆராய்ந்தார். கிழக்கு தேசிய மதங்களை மேற்குலகிற்கு அறிமுகப்படுத்திய பலரில் அவரும் முக்கியமானவர் ஆவார். குறிப்பாக பௌத்தத்தை மேற்குலகிற்கு அறிமுகம் செய்தது, டீ. டி. சுசுக்கியின் பௌத்த நூல்களின் மொழி பெயர்ப்புக்கு உதவியது என்று அவரது பங்கு பலவகையிலும் முக்கியத்துவம் வாய்ந்தது. மதங்கள் பரிணாமம் அடையும் என்பது அவரது ஆழ்ந்த நம்பிக்கை. இறுதியில் இந்த தொன்ம மதங்களின் எச்சங்களிலிருந்து உண்மையை சாரமாக கொண்ட ஒரு இறுதியான உலக மதம் பிறக்கும் என்று அவர் ஆழ்ந்து நம்பினார். **மேலும்...**
# தனிநபர் எண்மத்துணை

**பர்சனல் டிஜிட்டல் அசிஸ்டண்ட்** (**பி.டி.ஏ**) அல்லது **தனிநபர் எண்மத்துணை** என்பது ஒரு வகை மொபைல் சாதனம் ஆகும். எனினும் இது ஒரு தனிநபர் தகவல் மேலாளராகவும் செயல்படும். தற்போதைய பிடிஏக்கள் பெரும்பாலும் இணையத்தில் இணைக்கும் திறன் கொண்டிருக்கின்றன. பல பிடிஏக்கள் தற்போழுது தொடுதிரை தொழில்நுட்பத்துடன் இயங்குகின்றன.  
முதல் பிடிஏ 1986 இல் வெளியிடப்பட்டது. பிடிஏக்கள் இசையை இயக்க பயன்படுத்தலாம். பல பிடிஏக்கள் தற்போது ஜிபிஎஸ் தொழில்நுட்பத்தில் இயங்குகின்றது. பிளாக்பெர்ரி, ஆப்பிள் இன்க் போன்றவை பி.டி.ஏ தயாரிப்பில் முன்னனியில் உள்ள நிறுவனங்களாகும்.
# அடிமை வணிகத்தையும் அதன் ஒழிப்பையும் நினைவூட்டும் பன்னாட்டு நாள்

**அடிமை வணிகத்தையும் அதன் ஒழிப்பையும் நினைவூட்டும் பன்னாட்டு நாள்** *(International Day for the Remembrance of the Slave Trade and its Abolition)* ஆண்டு தோறும் ஆகத்து 23 ம் திகதி கொண்டாடப்படுகிறது. இத்தினம் பற்றி யுனெஸ்கோவின் UNESCO 29வது கூட்டத் தொடரில் (29 C/40) பிரேரணையாக? முன்வைக்கப்பட்டது. யுனெஸ்கோவின் பணிப்பாளர் நாயகத்தின் சூலை 29. 1998 ம் திகதி இடப்பட்ட CL/3494 இலக்க சுற்றறிக்கைப் படி நாடுகளின் கலாசார அமைசர்களினூடாக இது தொடர்பான அறிவுறுத்தல்கள் விடுக்கப்பட்டன. குறிப்பாக 1791 ஆகத்து 22ம் திகதி இரவும் ஆகத்து 23ம் திகதியும் தற்போதைய ஹெய்டி இல் (island of Saint Domingue) இடம் பெற்ற அடிமை வியாபாரத்திற்கு எதிரான கிளர்ச்சியையும் அதனால் ஏற்பட்ட விளைவுகளையும் நினைவு கூரும் வகையிலேயே இத்தினம் அடிப்படையில் ஏற்பாடு செய்யப்பட்டது.
# அடிமை வணிகத்தையும் அதன் ஒழிப்பையும் நினைவூட்டும் பன்னாட்டு நாள்

## அடிமை வணிகம்

அடிமைமுறை என்பது மனிதர்களை வலுக்கட்டாயமாக பிறமனிதர்கள் பிடித்து வைத்து, அல்லது அவர்களை விலைக்கு வாங்கி அவர்களிடமிருந்து பலாத்காரமாக வேலையை வாங்கும் முறையாகும். இம்முறை வரலாற்றுக் காலம்முதல் பல நாடுகளில் வழக்கில் இருந்துவந்துள்ளது. இங்கு அடிமைகள் என்பவர்கள் மனிதநேயத்திற்கு அப்பாட்பட்டவர்களாகவே எஜமானர்களால் மதிக்கப்பட்டனர். வேறு வகையில் கூறுமிடத்து உணர்வுகளை இழந்த சடப்பொருள்கள் என்ற வகையிலேயே அடிமைகள் நோக்கப்பட்டனர்.
# அடிமை வணிகத்தையும் அதன் ஒழிப்பையும் நினைவூட்டும் பன்னாட்டு நாள்

## வரலாறு

ஆப்பிரிக்க – அமெரிக்கர்களின் வரலாறு அடிமை முறையிலிருந்துதான் ஆரம்பமாகின்றது. எல்லா இனங்களும், எல்லா கலாசாரங்களும், எல்லா சமூகங்களும் கட்டாய வேலைவாங்கும் மானிய முறையிலிருந்து (indentured servitude) கொடுமையான அடிமைமுறை வரை அடிமைமுறையை நடைமுறையில் உபயோகப்படுத்தியிருக்கின்றன. ஆனால், ஐரோப்பியர்களே, அடிமைமுறையை ஒரு உற்பத்தி முறையாகவும், உலக பொருளாதாரத்தின் முக்கியமான அங்கமாகவும் மாற்றினார்கள். பல நூற்றாண்டுகள் எந்தவிதமான விடுதலையும் இல்லாமல் இது தொடர்ந்துள்ளது. அடிமைமுறையின் முக்கியமான காரணம் பொருளாதாரப் பேராசையும், மற்றவர்களை மேலாதிக்கம் செய்யும் ஆசையுமே. அடிமை முறையை எப்படி நடத்த வேண்டும் என்றும், அடிமைமுறையை மேலாதிக்கம் செய்தும், அடிமை முறையை அடிப்படையாகக் கொண்ட பேரரசுகளை ஆதரித்தும் அடிமை முறையைக் கொண்டொழுகிய பேரரசுகள் 1400 வருடகாலங்களாக நீடித்ததாக வரலாறுகள் சான்று பகர்கின்றன.  
தற்போது கிடைக்கும் சான்றுகள் கல்வெட்டுக்களை வைத்து நோக்கும்போது அடிமை முறை கிறிஸ்துவுக்கு முற்பட்ட காலங்களிலே காணப்பட்டுள்ளது. புராதன எகிப்தியர் யுத்தங்களில் தோற்றவர்களையும், மற்றவர்களிடமிருந்து விலைகொடுத்து வாங்கியவர்களையும் அடிமைப் படுத்தினர். இங்கு அடிமைகள் முதலில் அரசர் “பாரோ” விற்குத் தான் சொந்தம். அரசர் தனக்கு வேண்டியவர்களுக்கு அடிமைகளை பரிசளிக்கலாம். 3ம் துத்மாஸ் (கிமு 1479-1425), 2வது ரமாசீஸ் (கிமு 1279-1213) போன்ற பாரோக்கள் தங்கள் கல்வெட்டுகளில் கனான் பிரதேசங்களில் தங்கள் படை தாக்கியபோது எத்தனை, எப்படிப் பட்ட எதிரிகளை கொன்றும், கைதிகளாக்கியும் ஆட்கொண்டனர் என்று தெரிவிக்கிறனர். உயிர்போகும் வரை கட்டாய வேலையில் அடிமைகள் ஈடுபடுத்தப்பட்டனர்.
# அடிமை வணிகத்தையும் அதன் ஒழிப்பையும் நினைவூட்டும் பன்னாட்டு நாள்

## கிரேக்க நாகரிகத்தில் அடிமைமுறை

புராதன கிரேக்க நாகரிகத்தில் அடிமைமுறை பெரும்பங்கு வகித்ததாகவும் அவர்கள் வீட்டு வேலைக்காரர்களாகவும், தொழிலாளர்களாகவும், பண்ணையாட்களாகவும், சுரங்க தொழிலாளர்களாகவும் ஊழியம் செய்தனர் என்றும் கூறப்படுகின்றது. இந்த அடிமைகள் பிறப்பினாலோ, (அடிமைக்குப் பிறந்தவனும் அடிமையே என்ற அடிப்படையில்) சந்தையில் வாங்கப்பட்டவராகவோ, போர் கைதிகளாகவோ இருக்கலாம். உதாரணமாக ஸ்பார்டாவின் கையின் தோல்வியுற்ற வீரர்கள் சைராகூஸ் சுரங்கங்களில் அடிமையாக வேலை செய்தனர். மற்ற இடங்களிலிருந்து கடத்தப்பட்ட நபர்களும் அடிமைகளாயினர். ஜனநாயகத்தின் பிறப்பிடம் எனக் கருதப்படும் ஏதென்ஸில்; 21,000 சுதந்திர மனிதர்களும், 400,000 அடிமைகளும் இருந்தார்கள் என கணக்கிலிடப்பட்டுள்ளதாக சில ஆதாரக் குறிப்புகள் குறிப்பிடுகின்றன.
# அடிமை வணிகத்தையும் அதன் ஒழிப்பையும் நினைவூட்டும் பன்னாட்டு நாள்

## உரோமர் நாகரிகத்தில் அடிமைமுறை

உரோமர் காலத்திலும் அடிமை முறை முக்கியத்துவம் பெற்றிருந்தது. உரோம சாம்ராச்சிய எழுச்சியுடன் பல்வேறு வெளிநாட்டு யுத்தங்களில் தோற்றுப்போன பல நாட்டினர்; அடிமைகளானர். இதனை தெளிவுபடக் கூறுவதாயின் உரோமர்கள், தங்களைத் தவிர மற்று எல்லா நாட்டவரையும் அடிமையாகினர். கி.பி.400 களில் அங்கு அடிமைமுறை மேலும் தீவிரமாயிற்று. சில ஆய்வுகளின் படி கி.மு. 2ம் நூற்றாண்டு முதல் கி.பி 2ம் நூற்றாண்டு வரை அடிமைகள் மக்கள் தொகையில் மூன்றில் ஒரு பங்கு என்பர். இங்கு அடிமைகளுக்கு பெயரில்லை, அவர்கள் மணம் செய்யமுடியாது, சொத்துக்களை வைத்திருக்க முடியாது.
# அடிமை வணிகத்தையும் அதன் ஒழிப்பையும் நினைவூட்டும் பன்னாட்டு நாள்

## அத்திலாந்திக் அடிமை வணிகம்

மத்திய காலத்தில் அடிமை வியாபாரம் புதுப் பரிமாணத்தில் வளர்ச்சியடையலாயிற்று. இங்கு அத்திலாந்திக் அடிமை வணிகம் (Atlantic slave trade) எனப்படுவது ஐரோப்பியர்கள் ஆபிரிக்கர்களை அடிமைகளாக்கி வணிகம் செய்தமையைக் குறிப்பதாகும். ஆப்பிரிக்காவில் பல இன மக்கள் வாழ்ந்து வந்தனர். இரண்டு இனங்களுக்கிடையே போர் ஏற்பட்டு அதில் வென்றவர்கள் தோற்றவர்களை ஆபிரிக்காவிற்கும் – அமெரிக்காவிற்கும் இடையே அடிமை வியாபாரம் செய்து வந்தவர்களுக்கு அடிமைகளாக விற்றனர். காடுகளிலோ, தோட்டங்களிலோ தனியாக இருந்தவர்களைத் திருட்டுதனமாகப் பிடித்து வந்து அவர்களுக்கு விற்றனர். அடிமை வியாபாரம் செய்து வந்தவர்கள் கொடுத்த பணத்திற்கு ஆசைப்பட்டு தங்கள் இனத்தவர்களையே திருட்டுத்தனமாகப் பிடித்துக் கொடுத்த சில கிராமத் தலைவர்களும் உளர். அத்திலாந்திக் அடிமை வணிகம் (Atlantic slave trade) அட்லாண்டிக் பெருங்கடலை அண்மித்து நடைபெற்றமையால் இவ்வாறு குறிப்பிடப்படுகிறது. 15 முதல் 19ம் நூற்றாண்டு வரை ஐரோப்பியர்கள் மத்திய ஆபிரிக்காவிலிருந்தும் மேற்கு ஆபிரிக்காவிலிருந்தும் ஆபிரிக்கர்களை அடிமைகளாக்கி “புதிய உலகம்” என அவர்கள் அழைத்த அமெரிக்கக் கண்டங்களுக்குக் கொண்டு சென்று விற்றுள்ளனர்.
# அடிமை வணிகத்தையும் அதன் ஒழிப்பையும் நினைவூட்டும் பன்னாட்டு நாள்

## அடிமை வியாபாரம்

ஆபிரிக்காவுக்கும் அமெரிக்காவுக்கும் இடையே அடிமை வியாபாரம் கொடிகட்டிப் பறந்தது. 1730ம் ஆண்டில் 15கப்பல்கள் மட்டும் அடிமை வியாபாரத்தில் ஈடுபட்டிருந்தன. 1792ல் 132 கப்பல்களாக வளர்ந்து அடிமை வியாபாரம் அமோகமாக நடந்தது. இதில் இங்கிலாந்து அதிக இலாபம் சம்பாதித்தது. 1790ல் அமெரிக்காவில் 6லட்சத்து 97 கறுப்பின அடிமைகள் இருந்தனர். இது 1861ல் 40 லட்சமாக பெருகியதாக அறிக்கைகள் தெரிவிக்கின்றன.
# அடிமை வணிகத்தையும் அதன் ஒழிப்பையும் நினைவூட்டும் பன்னாட்டு நாள்

## அடிமைமுறை ஒழிப்பு முயற்சிகள்

#### வில்லியம் வில்பர்போர்ஸ்

பல மதங்களும், அரசர்களும், சான்றோர்களும் அடிமைகளை நல்ல முறையில் நடத்த கோரினாலும், 18ம் நூற்றாண்டின் பின் பகுதியிலிருந்துதான், அடிமைமுறையை மொத்தமாக ஒழித்து கட்டுவதற்கான குரல்கள் எழுந்தன. இவை முதலில் இங்கிலாந்தில் வில்லியம் வில்பர்போர்ஸ் என்பவரால் பிரசாரம் செய்யப்பட்டன. இவர் 1787ல் ஆரம்பிக்கப்பட்ட ‘அடிமை ஒழிப்பு குழுவின்' முதல் தலைவர்.
# அடிமை வணிகத்தையும் அதன் ஒழிப்பையும் நினைவூட்டும் பன்னாட்டு நாள்

## அடிமைமுறை ஒழிப்பு முயற்சிகள்

#### பிரெஞ்சு புரட்சி

பிரெஞ்சு புரட்சியின் போது ‘முதல் குடியரசு' பிரகடனம் செய்யப்பட்ட பின், அடிமைமுறை தடை செய்யப்பட்டது. ஆனால் நெப்பொலியன் தலைவராக ஆனவுடன், அடிமைதனத்தின் பல தடைகள் நீக்கப்பட்டன. 19ம் நூற்றாண்டில் பல நாடுகள் அடிமை முறையை தடை செய்து ஒழித்தன. அதாவது அடிமைகளை வைப்பதும், பிடிப்பதும், விற்று வாங்குவதும், கடத்துதலும் தடை செய்யப்பட்டன. அடிமை ஒழிப்பு அமெரிக்க ஐக்கிய நாடுகளில் பெரிய அரசியல் பிரச்சினையாகி, அமெரிக்க உள்நாட்டுப் போருக்கு வித்திட்டது.
# அடிமை வணிகத்தையும் அதன் ஒழிப்பையும் நினைவூட்டும் பன்னாட்டு நாள்

## அடிமைமுறை ஒழிப்பு முயற்சிகள்

#### ஹெய்டி எழுச்சி

அடிமைகளைப் பொறுத்தவரையில் அநேகமாக பலசாலிகளாகக் காணப்பட்டனர். அவர்களுக்கு ஒன்றுசேரக்கூடிய வாய்ப்புகள் வழங்கப்படவில்லை. அவர்களின் சிந்தனை உரிமையும், கருத்து வெளியிட்டு உரிமையும் பறிக்கப்பட்டிருந்தது. இப்படிப்பட்ட பின்னணியில் சிறுகச் சிறுக ஏற்பட்ட மறைமுக எழுச்சியின் ஒரு விளைவாக 1791 ஆகஸ்ட் 22ம் திகதி இரவும் ஆகஸ்ட் 23ம் திகதியும் island of Saint Domingue (தற்போதைய ஹெய்டி) இல் அடிமை வியாபாரத்திற்கு எதிரான கிளர்ச்சி அடிமை வியாபாரத்தின் நெகிழ்விற்கு வித்தாகியது.  
இக்கிளர்ச்சியையும் அதனால் ஏற்பட்ட எழுச்சியையும் நினைவு கூரும் வகையிலேயே இத்தினம் யுனெஸ்கோவினால் ஏற்பாடு செய்யப்பட்டுள்ளது. ஹெய்டி இராச்சியத்தில் ஏற்பட்ட கிளர்ச்சியினையடுத்து பல உலக நாடுகள் படிப்படியாக அடிமை வியாபாரத்தை தடைசெய்ய வேண்டிய நிலைக்குத் தள்ளப்பட்டன. உதாரணத்திற்கு சில நாடுகளை குறிப்பிடுவோமாயின் சிலி 1823இலும், ஸ்பெயின் 1837இலும், டொமினிகன் ரிபப்ளிக் 1844இலும், ஈகுவடார் 1854இலும், பிரேசில் 1888இலும் அடிமைமுறையைத் தடை செய்தன. இதே நேரத்தில் உலகத்தின் பெரும்பாலான கப்பல்படைகள் ஆபிரிக்காவுக்கும் மற்ற நாடுகளுக்கு இடையே நடந்துவந்த அடிமை வியாபாரத்தை நிறுத்திக்கொண்டன.
# அடிமை வணிகத்தையும் அதன் ஒழிப்பையும் நினைவூட்டும் பன்னாட்டு நாள்

## அடிமைமுறை ஒழிப்பு முயற்சிகள்

#### அமெரிக்காவின் நிலை

இன்று அமெரிக்க நாடுகளில் நீக்ரோக்கள் என்றழைக்கப்படும் கறுப்பினத்தவர்கள் அதிகமாக வாழ்கின்றார்கள் என்றால் அவர்கள் ஆபிரிக்கா கண்டத்திலிருந்து அடிமைகளாக அமெரிக்காவிற்கு கடத்திச் செல்லப்பட்டவர்களின் பரம்பரையினரே. ஆபிரிக்க இனத்தைச் சேர்ந்தவர்களை அடிமைத் முறையிலிருந்து விடுவிக்க ஜனாதிபதி ஆபிரகாம் லிங்கன் முயன்றபோது ஆபிரிக்கர்களை அதிக அளவில் அடிமைகளாக வைத்திருந்த தென் மாநிலங்களில் வாழ்ந்த வெள்ளையர்கள் (இந்த மாநிலங்களில்தான் பெரிய பண்ணைகளில் ஆபிரிக்கர்கள் கடுமையாக உழைத்தனர்) தங்களுக்கு ஏற்படும் இழப்பைக் கருதி லிங்கனின் திட்டத்தை எதிர்த்துத் தென் மாநிலங்களைத் தனி நாடாகப் பிரகடனப்படுத்தினர்.  
இதனால் 1861இல், அதாவது ஆப்ரகாம் லிங்கன் பதவி ஏற்றவுடனேயே அமெரிக்க உள்நாட்டுப் போர் மூண்டது. உள்நாட்டுப் போரில் தென்மாநிலங்களை லிங்கனின் தலைமையில் அமைந்த வட மாநிலங்கள் கடைசியாக வெற்றிகொள்வதற்கு முன்னால் நாடு முழுவதும் ஆபிரிக்கர்களை அடிமை முறையிலிருந்து விடுவிக்கும் பிரகடனத்தை லிங்கன் வெளியிட்டார்.  
சட்டப்படி ஆபிரிக்கர்கள் அடிமை முறையிலிருந்து விடுவிக்கப்பட்டாலும் வெள்ளை இனத்தைச் சேர்ந்த இனவெறியர்கள் அவர்களைச் சுதந்திர மனிதர்களாக வாழ விடவில்லை. இந்த கறுப்பினத்தவர்களுக்கு எத்தகைய உரிமைகளும் வழங்கப்படவில்லை. இந்நிலையில் கறுப்பினத்தவருக்கெதிராக 1965ஆண்டுவரை அமுலில் இருந்த எல்லாத் தடைகளையும் நீக்கி முதல் முதலாக அமெரிக்க ஜனாதிபதி லிண்டன் ஜோன்ஸன் ஆபிரிக்கர்களுக்கு நிபந்தனையற்ற வாக்குரிமையை வழங்கினார்.  
அன்றிலிருந்து நீக்ரோக்கள் என்று அழைக்கப்பட்டு வந்த, ஆபிரிக்காவிலிருந்து அடிமைகளாகக் கொண்டுவரப்பட்டவர்களின் சந்ததிகள் ஆபிரிக்க – அமெரிக்கர்கள் என்று அழைக்கப்படலாயினர். அவர்களுக்கென்றிருந்த தனிப் பள்ளிகள், தனிக் கோவில்கள், தனிப் பொழுதுபோக்கு இடங்கள் என்பதெல்லாம் மெதுவாக மறையத் தொடங்கின. கறுப்பினத்தவர்கள் வாக்குரிமை பெற்று ஐம்பத்தைந்து ஆண்டுகள் நிறைவடையும் வேளையில் ஒரு கறுப்பினத்தவரான பராக் ஒபாமாவை ஜனாதிபதியாகக் கூடிய அளவிற்கு கறுப்பினத்தவர்கள் இன்று உரிமைகளைப் பெற்றுள்ளனர்.
# அடிமை வணிகத்தையும் அதன் ஒழிப்பையும் நினைவூட்டும் பன்னாட்டு நாள்

## தற்காலத்தில் அடிமைகள்

தற்காலத்தில் அடிமைத்தனம் பின்வரும் விதமாக இருப்பதாக 'அடிமை ஒழிப்பு சங்கம்' தனது அறிக்கையில் குறிப்பிட்டிருந்தது. அந்த அறிக்கைபடி நவீன கால அடிமை முறையாக அவர்களால் இனங்காட்டப்பட்ட ஒரு சிலதை பின்வருமாறு நோக்கலாம்.
- **அடகு தொழிலாளர்** – இன்று இலட்சக்கணக்கான மக்கள் அடகு முறையில் மறைமுகமாகக் கட்டுண்டுள்ளனர். இது ஒரு நபர் நிலச்சுவாந்தாரிடம் தன்னை அடகு கொடுத்து பெரிய வட்டியில் கடன் வாங்கி, அதை திருப்பிக் கொடுக்க முடியாமல் தன்னையும், தன் மனைவி மக்களையும் சாசுவதமாக அச்சுவந்தாரிடம் அடகு கொடுத்து, தலை முறை தலை முறையாக அந்த அடிமைத் தனத்திலிருந்து மீள முடியாமல் வாடுகிறனர். இத்தகைய முறை இந்தியாவில் இன்னும் காணப்படுவதாக கூறப்படுகிறது.
- **இளவயதில் கட்டாயத் திருமணம்** – இது இளம் பெண்களைப் பீடிக்கிறது. பெண்கள் சம்மதமில்லாமலேயே மணம் செய்து வைக்கப்பட்டு, வன்முறைகளுக்கு ஆளாகிறனர்.
- **கட்டாய சேவை** – அரசாங்கம், அரசியல் கட்சிகள், விடுதலை இயக்கங்கள், தனிமனிதர்கள் பல நபர்களை நீதிக்கு புறம்பான முறைகளில் ஆட்கொண்டு, கட்டாய வேலைகளை – துன்புறுத்தியோ, வன்முறை பீதியை ஏற்படுத்தியோ – பெற்றுக் கொள்கின்றன.
- **அடிமைச் சந்ததி** – சில சமுதாய பாகுபாடுகளில் பிறந்தவர்களை ஏனைய சமுதாயம், அடிமைகளாகவோ, கட்டாய வேலை எடுக்க ஏற்பட்டவர்கள் எனவோ கருதுகிறது.
- **ஆள் கடத்துதல்** – மனிதர்கள், பெண்கள், சிறார்கள் இவர்களைத் கடத்தி துஸ்பிரயோகத்தில் ஈடுபடுத்துவது, ஓரிடத்திலிருந்து மற்றொரிடத்திற்கு எடுத்துச் செல்லுதல்.
- **சிறுவர் தொழிலாளர்கள்** – இன்று உலகம் முழுவதும் 126 மில்லியன் சிறுவர்கள் தொழில்களில் ஈடுபடுத்தப்பட்டுள்ளனர். இவர்களின் உடல்நிலைக்குப் பாதகமான சு10ழ்நிலையில், குறைந்த பட்ச பாதுகாப்பின்றி வேலை செய்துவருகின்றனர்.
- **வீடுகளில் பணிப்பெண்கள்** நவீன காலத்தில் வீடுகளில் பணிப்பெண்களாகக் கடமை புரிவோரும் ஒரு வகையில் அடிமைத்துவ வாழ்க்கையையே அனுபவிக்கின்றனர்.
# அடிமை வணிகத்தையும் அதன் ஒழிப்பையும் நினைவூட்டும் பன்னாட்டு நாள்

## எமது கடமை

தனது உரிமையைப்போல மனிதசமூகத்தைச் சேர்ந்த அனைவரினதும் உரிமைகளையும் மதிக்கும் நிலையை எம்முள் வளர்த்துக் கொள்ள அனைவரும் இத்தினத்தில் திடசங்கட்பம் பூணுவோமாக.
# அடிமை வணிகத்தையும் அதன் ஒழிப்பையும் நினைவூட்டும் பன்னாட்டு நாள்

## உலக சமயங்கள் அடிமை முறை ஒழிப்புக்கு ஆதரவு அளித்தல்: திசம்பர் 2, 2014

”அடிமை வணிகத்தையும் அதன் ஒழிப்பையும் நினைவூட்டும் பன்னாட்டு நாள்” திசம்பர் 2, 2014ஆம் ஆண்டில் குறிப்பிடத்தக்க வகையில் கடைப்பிடிக்கப்பட்டது.  
அந்த நாளில், உலகத்தில் நிலவுகின்ற பலவகையான அடிமை முறைகளை அழித்தொழிப்பதற்கு நாடுகள், சமயங்கள், சமூகக் குழுக்கள் முன்வர வேண்டும் என்று சமயத் தலைவர்கள் அறைகூவல் விடுத்துள்ளனர்.  
வத்திக்கான் நகரில் கத்தோலிக்க கிறித்தவம், கீழை மரபுவழி கிறித்தவம், ஆங்கிலிக்கம் ஆகிய கிறித்தவ திருச்சபைகளின் தலைவர்களும், இசுலாம் சமயத் தலைவர்களும், யூதம், இந்து சமயம், பவுத்தம் போன்ற உலக சமயங்களின் தலைவர்களும் ஒன்றுகூடி வந்து 2014, திசம்பர் 2ஆம் நாள் “அடிமை முறை ஒழிப்பை ஆதரிக்கும் அறிக்கை” ஒன்றில் கையெழுத்திட்டனர்.
# க்ஷிதி மோகன் சென்

**க்ஷிதி மோகன் சென்** (*Kshiti Mohan Sen*, பி. டிசம்பர் 2, 1880 - மார்ச் 12, 1960) ஒரு வங்காள அறிஞர், எழுத்தாளர் மற்றும் கல்வியாளர். நாட்டாரியலில் பல ஆய்வுகள் செய்ததோடு ரபீந்திரநாத் தாகூரின் சாந்திநிகேதன் கல்விக் கூடத்தில் சமற்கிருந்த பேராசிரியாகவும் பணியாற்றினார். இந்து சமயம், இந்திய பண்பாடு குறித்து பல நூல்களை எழுதியுள்ளார்.
# க்ஷிதி மோகன் சென்

## வாழ்க்கைக் குறிப்பு

சென் இந்தியாவின் தொன்மையான கல்வி மையமாக திகழ்ந்த வாரணாசியில் பாரம்பரீய சமஸ்க்ருத கல்வியை கற்றார். சமஸ்க்ருதம் மட்டும் அல்லாது பல இந்திய மொழிகளிலும் நல்ல தேர்ச்சியுடன் திகழ்ந்தார் .மிக இளம் பிராயத்திலேயே இந்தியாவின் பல்வேறு மத நூல்களில் நுண்ணிய புலமையை அடைந்தார். பின்னர் அவரது பார்வை நாட்டாரியல் இலக்கியங்கள் மற்றும் கிராமீய வாழ்க்கைமுறை நோக்கியும் திரும்பியது .வெறும் வாய்மொழியாகவே வழிவழியாக வழக்கில் இருந்த பல்வேறு நூற்றாண்டுகளில் பல்வேறு கவிஞர்களால் பல்வேறு தேசங்களில் பாடப்பட்ட பாடல்களையும் கவிதைகளையும் இந்தியா முழுவதும் அலைந்து திரிந்து, அப்படைப்புகளை சேகரித்து மிகுந்த நேர்த்தியோடு தொகுத்தளித்தார். கபீர், தாது மற்றும் பல பக்தி இயக்க காலகட்டத்து படைப்புகள் மற்றும் பெங்காலிய பால் குழுவினரின் பாடல்களை வெளி உலகிற்கு கொண்டு சேர்த்ததில் அவருடைய பங்கு மகத்தானது. நாட்டாரியல் தவிர்த்து இந்து மதம் சார்ந்து அதன் பல்வேறு தளங்களை தொட்டு பல முக்கியமான நூல்களை எழுதினார். இந்திய ஜாதிகளின் அமைப்புகள் குறித்தும் ,பண்டைய இந்திய நாகரீகத்தில் பெண்களின் நிலை போன்றவை அதில் குறிப்பிடத்தக்கவை .  
19ம்நூற்றாண்டின் தொடக்கத்தில் சென் தாகூருடன் இணைந்து சாந்திநிகேதனில் ஒரு சர்வதேசிய பண்பாட்டு மையத்தை உருவாக்க உதவினார். மார்ச் மாதம் 1960 ஆண்டில் அவர் உயிர் துறக்கும் வரையில் சாந்திநிகேதனிலேயே வாழ்ந்து ,அதன் வளர்ச்சிக்கு செம்மையாக பணியாற்றினார்.  
சென்னின் பேரன் அமர்த்தியா சென் புகழ்பெற்ற பொருளியல் அறிஞர்.
# சித்தர்களின் அண்டவியல்

குறும்பர்களிடம் இருந்து தப்பி காட்டிற்குள் புகுந்த பண்டைகால காஞ்சியின் மன்னர் தொண்டைமான் இளந்திரையன், ரோமசர் என்ற சித்தரிடமிருந்து அண்டவியல் உபதேசம் பெற்றதாக ரோமசர் பற்றிய நூல்கள் கூறுகின்றன.
# சித்தர்களின் அண்டவியல்

## உபதேச சுருக்கம்

இந்த உபதேசத்தில் அவர் பூமியின் வயது, சூர்ய குடும்ப தோற்ற மறைவு, அண்டத்தின் வயது ஆயுள், அண்டவியல் அலகுகள் போன்றவற்றை குறிப்பிடுகிறார். மேலும் ஒவ்வொரு பிரம்மா இறக்கும் போதும் தன் உடலில் இருந்து ஒரு முடி உதிர்வதாகவும், தற்போது அவர் 71 பிரம்மாக்களை பார்த்துள்ளதால் 71 முடிகள் உதிர்ந்ததாகவும் குறிப்பிடுகிறார்.
# சித்தர்களின் அண்டவியல்

## உபதேச சுருக்கம்

### பூமியின் வயது

- பூமியின் வயதை கணக்கிட 432ஐ 10 லட்சத்தால் பெருக்க வேண்டும் என்கிறார். அதாவது **பூமியின் வயது 432 கோடியே 10 லட்சம் ஆண்டுகள்** என்கிறார்.  
**விஞ்ஞானம்**
- இன்றைய விஞ்ஞானம் பூமியின் வயது 450 கோடி ஆண்டுகள் என கணிக்கிறது.
# சித்தர்களின் அண்டவியல்

## உபதேச சுருக்கம்

### சூர்ய குடும்ப ஆயுள்

- பிரம்மாவின் ஒரு நாளே சூர்ய குடும்ப ஆயுள் என்கிறார். அதாவது சூர்ய குடும்ப ஆயுள் **864 கோடி ஆண்டுகள்** என்கிறார். பிரம்மாவின் ஒரு நாள் முடியும் போது 14 லோகங்களில் பூலோகம், புவர் லோகம், சுவர் லோகம் மட்டுமே அழியும் என்றும், மற்ற 11 லோகங்கள் ஒவ்வொரு பிரம்மா இறக்கும் போது அழியும் என்கிறார்.  
**விஞ்ஞானம்**  
- இன்றைய விஞ்ஞானம் சூர்ய குடும்ப ஆயுள் 900 கோடி ஆண்டுகள் என கணிக்கிறது.
# சித்தர்களின் அண்டவியல்

## உபதேச சுருக்கம்

### அண்டம்

- இந்த **அண்டத்தின் வயது 155 லட்சத்தி 52 ஆயிரம் கோடி ஆண்டுகள்** (பிரம்மாவின் 51ஆம் ஆண்டு துவக்கம்) என்கிறார்.
- அதைப்போல் **அண்டத்தின் ஆயுள் 311 லட்சத்தி 4 ஆயிரம் கோடி ஆண்டுகள்** (பிரம்மாவின் ஆயுள்) என்கிறார்.  
**விஞ்ஞானம்**
1. இன்றைய விஞ்ஞானம் அண்டத்தின் வயது 1300 கோடி ஆண்டுகளுக்கு மேல் என கணிக்கிறது.
# சித்தர்களின் அண்டவியல்

## உபதேச சுருக்கம்

### அகிலாண்டம்

- சூரபதுமன் (கந்த புராணம்) என்ற அவுன தேச அரக்கன், 1008 அண்டங்களை ஆளும் வரத்தை சிவனிடமிருந்து பெற்றதாக கூறுகிறார்.  
**விஞ்ஞானம்**
- இன்றைய விஞ்ஞானம் இதை போன்ற பல்லண்டங்களை மல்டிவெர்சு (multiverse) என கூறுகிறது.
# சித்தர்களின் அண்டவியல்

## மேற்கோள்

1. சித்தர்கள் வாழ்க்கை, பரசுராமன், விகடன் பிரசுரம், . **ரோமசர் பற்றிய தகவல்களுக்கு**
1. வான சாஸ்திரம், வேங்கடம், விகடன் பிரசுரம் . **விஞ்ஞான குறிப்புகளுக்கு**  
**குறிப்பு** - ரோமசரின் முழு வரலாறு கூறும் மற்ற புத்தகங்களிலும் இந்த அண்டவியல் உபதேசம் பற்றிய குறிப்புகள் இருக்கும்.